
Tisztelt Képviselő-testület!

A választási eljárásról szóló 1997. évi C. törvény (Ve) 23. § (2) bekezdése alapján a helyi választási bizottság három – az egy szavazókörrel rendelkező településen öt – tagját és szükséges számban póttagokat a települési önkormányzat képviselő-testülete az önkormányzati képviselők és polgármesterek általános választásának kitűzését követően, legkésőbb a szavazás napja előtti 42. napon választja meg; személyükre a helyi választási iroda vezetője tesz indítványt.

A helyi önkormányzati képviselők és polgármesterek 2010. október 3. napjára kitűzött választása, valamint a települési kisebbségi önkormányzati képviselők választása eljárási határidőinek és határnapjainak megállapításáról szóló 4/2010. (VII. 16.) KIM rendelet 2.§ (1) bekezdése szerint a helyi választási bizottság, valamint az új szavazókörök kialakítása során létrehozott szavazatszámláló bizottság választott tagjait és szükséges számban a póttagokat egyidejűleg 2010. augusztus 22-ig kell megválasztani.


Fácánkert úgynevezett egyszavazókörös település, tehát öttagú helyi választási bizottságot kell választani. 

A 1997. évi C. tv. összeférhetetlenségre vonatkozó rendelkezései az alábbiak:

22. § (1) „A választási bizottságnak csak a választókerületben lakcímmel rendelkező választópolgár lehet tagja.

(2) a választási bizottságnak nem lehet tagja a köztársasági elnök, állami vezető, közigazgatási hivatal vezetője, képviselő, megyei közgyűlés elnöke, polgármester, jegyző, főjegyző, választási iroda tagja, a választási bizottság illetékességi területén működő közigazgatási szerv köztisztviselője, valamint jelölt.

(3) Nem lehet a választási bizottság választott tagja a (2) bekezdésben foglaltakon túl a választókerületben jelöltet állító jelölő szervezet tagja, valamint a választókerületben induló jelölt hozzátartozója sem.

(4) Az olyan választási bizottságoknak, amelyek jogorvoslati eljárásban egymással döntési, döntést felülbíráló kapcsolatba kerülhetnek, nem lehetnek tagjai az egymással hozzátartozói kapcsolatban álló személyek.

149. § d)  Hozzátartozó: egyeneságbeli rokon és ennek házastársa, az örökbefogadás és a nevelőszülő, az örökbefogadott és a nevelt gyermek, a testvér, a házastárs, az élettárs, a házastárs egyeneságbeli rokona, testvére, valamint testvér házastársa.

(h)  Képviselő: az országgyűlési képviselő, Európai Parlamant tagja, a települési önkormányzati képviselő-testületének tagja, a megyei közgyűlés tagja, a fővárosi közgyűlés tagja, a helyi kisebbségi önkormányzat tagja.

Az előző ciklusban működő helyi választási bizottság tagjai a munkájukat nagy odafigyeléssel, felelősséggel, pontosan látták el, ezért indítványozom az újraválasztásukat.

A fentiek alapján kérem a Tisztelt Képviselő-testületet, hogy fogadja el a helyi választási bizottság tagösszetételére vonatkozó indítványomat, az alábbi határozati javaslatban foglaltak szerint:

Határozati javaslat

Helyi Választási Bizottság tagjainak megválasztása

Fácánkert Község Önkormányzatának Képviselő-testülete a választási eljárásról szóló 1997. évi C. törvény 23. § (2) bekezdése alapján Fácánkert községben a Helyi Választási Bizottság tagjait  - a HVI vezetőjének indítványára – az alábbiak szerint választja meg:

Tagok: 
Johanovics Györgyné  (7136 Fácánkert, Tolnai u. 27/1.)

Johanovits Lászlóné  (7136 Fácánkert, Tolnai u. 26.)

Konyecsnyi Lászlóné (7136 Fácánkert, Jókai u. 20.)

Antusné Rencz Katalin (7136 Fácánkert, Árpád u. 8.) 

Szeleczki Attila Jánosné (7136 Fácánkert, Táncsics u. 14.)

Póttagok: 

Kiss – Toronyi Brigitta (7136 Fácánkert, Árpád u. 38/4.)
Nyúl Attila Pálné (7136 Fácánkert, Tolnai u. 16.)
Felelős: dr. Varga Katalin körjegyző – az értesítésért

             Orbán Zsolt polgármester – az eskü kivételéért

Fácánkert, 2010. július 26.










dr. Varga Katalin sk.










          körjegyző

